Președintele Curții Constituționale, Augustin Zegrean, a fost respins la concursul pentru funcția de judecător al Curții de Justiție a Uniunii Europene.



Zegreanu nu va fi printre candidații desemnați să reprezinte România în acest for, nereușind să se califice printre primii trei, informează Știripesurse.



"În conformitate cu prevederile art. 6 alin. (1) din Procedura de selecție aprobată de Guvernul României la data de 14 ianuarie 2015, Comisia de selecție pentru desemnarea candidatului României pentru funcția de judecător la CJUE s-a întrunit la data de 3 martie 2015, la sediul Ministerului Justiției, în vederea intervievării candidaților.



În urma derulării probei interviului, candidații situați pe primele trei locuri, în ordinea punctajelor obținute, sunt:



Doamna Camelia TOADER;



Doamna Laura Mihaela IVANOVICI;



Doamna Claudia-Ana COSTEA (MOARCĂȘ).



Nominalizările vor fi transmise Guvernului pentru finalizarea procedurii de desemnare a candidatului României pentru funcția de judecător CJUE, în conformitate cu art. 6 și 7 din Procedura de selecție", precizeaza Ministerul Justitiei intr-un comunicat de presa.

